google/wiki40b huggingface dataset:
Dollar (film)

Handling

Handlingen kretser rundt tre problematiske overklasse-ekteskap. Alla er barndomsvenner, og visse av dem flørter med hverandre. Direktør Kurt Baltzar er gift med skuespilleren Julia. Hun er bitter over at han stadig arbeider og ikke har tid til henne. Det ødelegger samlivet. Louis Brenner, som er gift med den skjøre Sussi, har spillegjeld. Godseier Ludvig von Batthwyhl, med sin stadig gjenkommende replikk «kors i jissenamn!», er gift med Katja som oppvartes flittig av Kurt. Det viser seg at Mary Jonston, en rik amerikansk slektning til Kurt, skal besøke Sverige og eventuelt plassere penger i svenske foretak. Familiene planlegger å reise til Åre, kanskje kommer også Miss Jonston dit. Når Julia får høre om Louis' spillegjeld begynner hun å selge sine aksjer i ektefellens foretak, Sveaverken, men verdien på aksjene synker på børsen.
De tre parene drar til et fjellhotell i Åre. Under en skitur faller Sussi utfor et stup, men blir temmelig raskt funnet av noen samer med hunder. De bærer henne til veien og stanser en bil, som viser seg å tilhøre Mary Jonston. Sussi blir lagt i baksetet. Når Miss Jonston ankommer hotellet fosser informasjon om alle ut av hennes munn. Hun har betalt for opplysninger. Sussi legges inn for hysterisk lammelse på sanatoriet av doktor Jonson. Miss Jonston brer seg om med halvsmarte psykologiske teorier, men Jonson er ganske uhøflig mot henne. Det later bare til å gjøre ham mer interessant for amerikanerinnen. De inngår et veddemål: Hvis Miss Jonston lykkes med å få Sussi til å gå innen tolv timer, skal legen gifte seg med henne. Taper hun, skal hun betale for ti pleieplasser.
The Searchers

The Searchers var et Liverpool-band fra tidlig 60-tall. De er av mange regnet som det nest beste av Liverpool-bandene – nest etter The Beatles. De opprinnelige medlemmene var Mike Pender, John McNally, Cris Curtis og Tony Jackson. Tony Jackson ble byttet ut med Frank Allen i 1964.
Cloeon inscriptum

Voksne (imago)

Kroppen er 6-10 millimeter lang og lys brunlig eller mer kremfarget gul kropp. Framvingene har et lyst åpent årenett i fremkant av vingen. Vingene er trekantet og holdes rett opp og ut fra kroppen i hvile. Alle døgnfluene i slekten Cloêon har helt tilbakedannede (mangler) bakvinger. Lengst bak på bakkroppen er det to haletråder (cerci). Hannen har noen ekstra øyne i tillegg til de vanlige. 
Den kan forveksles med brun damdøgnflue (Cloêon simile), men kan skilles på det markerte årenett i vingeframkanten. Den er svært lik og vanskelig å skille fra gul damdøgnflue (Cloêon dipterum).

Nymfer/larver

Larvene er mellom 6-10 millimeter lange  og har tre haletråder (cerci), som er kortere enn kroppen, og den miderste er litt kortere en de to på siden. De har ikke mørke ringer, men kan ha et mørkt bånd. Den midterste haletråden har små korte hår ut til hver side. De to ytre haletrådene har bare hår på innsiden. Det er sju par små trakégjeller (bladgjeller) med rund bladform bakover på siden av bakkroppen. De første seks er doble (to gjelleblad), den siste er enkel (ett gjelleblad). Bakkroppen smaler bakover i en spiss, fargen er grå med mørkere og lysere flekker. Hodet er kraftig og like bredt som brystet. Labialpalpens (de korteste og nederste «munnføttene») ytre (tredje) ledd er spist med et tydelig vinklet ytre hjørne. Maxillarpalpens (de lengste og øverste «munnføttene») har tre ledd.
Den er svært lik og vanskelig å skille fra gul damdøgnflue (Cloêon dipterum). Gul damdøgnflue har noen mørke flekker ytterst på låret (femur), på det andre og tredje beinpar, samt at bladgjellene generelt er litt mindre enn hos Cloêon inscriptum.

Levevis

Cloeon inscriptum har nymfestadiet i ferskvann. Eggene slippes av hunnen ned på vann overflaten. De synker straks til bunnen. nymfer. Larvene finnes frittvømmende på bunnen og lever av alger på steiner og planter. Om de blir forstyrret svømmer de bort med vrikkende bevegelser. De voksne spiser ikke. 
Cloeon inscriptum tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
Døgnfluer kan ikke ta til seg føde eller fuktighet som voksne individer. Hunnen kan leve opptil 14 dager før hun legger egg. Hanner lever sjeldent mer enn ett døgn.
Sønnavind (band)

Sønnavind er en duo som består av komponist, gitarist og vokalist Trond S Hultgren (Født 1970) og vokalist Lene Viktoria Gulbrandsen (Født 1982). Duoen ble startet av Hultgren i 2007, da sammen med vokalist Elin Marie Nordeng.
Sønnavind ga ut sitt første album, "Lang lang vei" i mai 2013, og singelen "Himmel og Jord" i desember 2013. Singelen "Oslo Blues" (Ft. Worth Blues) ble gitt ut i april 2016. Videre kom albumet "Gjenklang" i november 2017.
Sønnavind sin musikk er i landskapet roots, americana, viser og norsk folkemusikk. Sønnavind ble oppløst i november 2017.
Eupromerini

Utseende

Nokså små, brune trebukker. De er kamuflasjefarget, ligner kvister og er noe knudrete. Antennene er kortere enn kroppen.

Utbredelse

Gruppen er utbredt i Mellom- og Sør-Amerika. Bortsett fra én art i Costa Rica og Panama lever alle i Amazonas-bekkenet i Brasil, Ecuador og Bolivia.
Blågrønn øyenstikker

Utbredelse

Blågrønn øyenstikker er utbredt i Europa, vestlige Asia og Nord-Afrika. Finnes i Danmark, og det sørøstlige Sverige og Finland. I sørlige Norge langs kysten til Hordaland.

Utseende

Mosaikkøyenstikkere er en gruppe der det er vanligvis er vanskelig å skille artene fra hverandre. Ofte er det bare små forskjeller i det ytre utseende.
Kjønnene hos den blågrønne øyenstikkeren er noe ulike, men begge kjønn har store blågrønne felt på brystets sider, noe som har gitt arten dens navn. Disse feltene gjør det enkelt å skille den ut fra andre mosaikkøyenstikkere. Hunnen er brunere enn hannen og mangler blåfarge på bakkroppen. Hannen skiller fra de andre mosaikkøyenstikkeren på den mer utpregede blå grønne fargen.
Vingene holdes i en rett vinkel ut fra kroppen i hvile. Vingespennet er mellom 90 og 100 millimeter.

Levevis

Nymfen lever på bunnen i sumpvegetasjon i vegetasjonsrike vannhull og dammer i lavlandet.
Eggene legges på vannplanter, vanligvis under vannlinjen. Egg og senere nymfen, overvintrer på vegetasjonen eller ved røttene. Utviklingen tar 2-3 år. De voksne (imago) øyenstikkerne finnes vanligvis ikke langt fra stedet der de levde som nymfe. Hannen kan ta lengre flygeturer og er ofte den som er lettest å observere. Hunnene sitter gjerne gjemt og stille i vegetasjonen.
Flygetiden er fra juli til oktober.
Blågrønn øyenstikker har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
Initiativrett

Begrepet initiativrett brukes innen statsvitenskapen om retten til å foreslå endringer i lover, inkludert grunnloven. Selv om den formelle initiativretten kan være forbeholdt regjering og parlamentsmedlemmer, viser det seg i praksis at flertallet av forslagene til lover og lovendringer opprinnelig kommer fra andre instanser.
Initiativretten brukes ikke bare om forslag til endringer i et lands lover, men også om retten til å ta initiativ til endring av regler innenfor andre områder.
Initiativrett er et element innenfor Organisasjonsfriheten. De andre to elementene er lovgivningsmyndighet og avtalefrihet
Tverlandet Idrettslag

Fotball

Klubbens fotballavdeling er med i Nordland Fotballkrets og har 15 aldersbestemte lag i fotballserien. Klubben har også et juniorlag og et seniorlag, som spiller i  3. divisjon.
Kalonzo Musyoka

Utdannelse

Han ble født i en fjern del av Mwingi-distriktet. Mellom 1960 og 1967 studerte han ved Tseikuru Full Primary School. Så reiste han til Kitui High School i Kitui og eventuelt videre til Meru High School i Meru der han gikk ut med eksamen i 1973. Musyoka fikk en «Bachelor of Law degree» ved University of Nairobi i 1977. Han fortsatte med videre studier ved Kenya School of Law og Mediterranean Institute of Management på Kypros.

Familie

Kalonzo Musyoka er gift med Pauline. De har fire barn sammen.

Privat liv

Han har også vært med i ledelsen av den kenyanske speiderbevegelsen.

Politisk karriere

Musyoka ble valgt inn i parlamentet i tilleggsvalg i 1985, bare 32 år gammel. I 1986 ble han utnevnt til visearbeidsminister. Han ble gjenvalgt i parlamentsvalget i 1988. Han var også partiets KANUs National Organizing Secretary fra 1988 til 1998. 
Kenyas første flerparti-valg ble avholdt i 1992. Musyoka ble værende i KANU, ble igjen gjenvalgt og ble utnevnt til «Minister for utenrikssaker og internasjonalt samarbeid». Han hadde også flere andre minister-poster mens han var del av KANU-regjeringen.
I månedene før valget i 2002, under den daværende lederen av KANU, Raila Odinga, forlot han partiet for å bli med i partiet Liberal Democratic Party (LDP) under banneret til National Rainbow Coalition, som så vant valgene. 
Han var lite fornøyd med at presidenten nektet å følge en avtale (inngått før valget) som var signert med presidents parti National Alliance Party of Kenya (NAK). Han ble miljøvern minister, sammen med å være leder i den suksessfulle "Nei"-kampanjen i folkeavstemningen om ny grunnlov i 2005.

Presidentvalget 2007

Musyoka stilte som presidentkandidat ved valget 27. desember 2007, som kandidat for partiet ODM-Kenya. Hans forhold til en annen ODM-Kenya leder Raila Odinga, som også var presidentkandidat, ble gjenstand for mange spekulasjoner. ODM-Kenya delte seg etterhvert i to fraksjoner, en som støttet Musyoka og en som støttet Odinga, i august 2007. Musyoka ble valgt som sitt partis kandidat 31. august 2007.
Musyoka endte på 3.-plass i valget etter sittende president Mwai Kibaki og Raila Odinga. Musyoka fikk litt over 8,9 % av stemmene.

Visepresident

8. januar 2008 utnevnte president Kibaki flere nye ministere, blant andre ble Musyoka utpekt til ny visepresident.
Andromedidene

Andromedidene er en meteorsverm med radiant i stjernebildet Andromeda.
Meteorsvermen er i dag lite aktiv, men ga i 1872 og 1885 opphav til flere tusen iakttatte stjerneskudd per time. Meteorsvermen har sitt opphav fra Bielas komet.
Institut Mines-Télécom

Institut Mines-Télécom (IMT) er en fransk grande école som uteksaminerer ingeniører nord i Frankrike (Paris), og som er medlem av Université Paris-Saclay.
Pingli

Pingli (kinesisk: 平利县; pinyin: Pínglì Xiàn) er et fylke i provinsen Shaanxi i Folkerepublikken Kina. Det ligger i byprefekturet Ankang.
Folkemengden var på 228 202 innbyggere i 1999.
22. september

Navnedag

Kyrre, Kåre.
Norgesmesterskapet på ski 2004

15 km skiathlon

Dato: 29. januar
Sted: Bardufoss

Sprint klassisk

Dato: 30. januar
Sted: Bardufoss

10 km klassisk

Dato: 31. januar
Sted: Bardufoss

3 x 5 km stafett

Dato: 1. februar
Sted: Bardufoss

Lagsprint fristil

Dato: 26. mars
Sted: Savalen

30 km fristil

Dato: 27. mars
Sted: Savalen

30 km skiathlon

Dato: 29. januar
Sted: Bardufoss

Sprint klassisk

Dato: 30. januar
Sted: Bardufoss

15 km klassisk

Dato: 31. januar
Sted: Bardufoss

3 x 10 km stafett

Dato: 1. februar
Sted: Bardufoss

Lagsprint fristil

Dato: 26. mars
Sted: Savalen

50 km fristil

Dato: 27. mars
Sted: Savalen
Desktop Window Manager

Desktop Window Manager (DWM) er tjenesten som i Windows Vista kontrollerer og oppdaterer  skjermen.

Hvordan den virker

I den nye drivermodellen for Windows Vista, kalt WDDM, skriver/tegner applikasjonene ikke direkte til skjermen lenger. De legger all sin grafikk inn i buffere, som så skrives til skjerm av DWM tjenesten.
Det er DWM som står for den faktiske delingen av GPU mellom ulike applikasjoner som benytter denne direkte.
Gershwin With Karin Krog

Gershwin With Karin Krog er et musikkalbum med George Gershwin og Karin Krog, utgitt i 1974. Albumet ble utgitt på nytt i 1993.
Monomachiidae

Utseende

Svært lange og slanke, gjerne svarte snyltevepser. Antennene er trådformede og middels lange, hodet rundt med forholdsvis små, ovale fasettøyne. Forkroppen (thorax) er påfallende slank, beina temmelig korte og gjerne rødlige. Bakkroppen er sterkt forlenget og når langt bakenfor vingene, nærmest som et langt rør – i så måte ligner de på familien Pelecinidae.

Levevis

I alle fall noen av artene er parasitoider som angriper tovinger (Diptera), kanskje først og fremst våpenfluer (Stratiomyidae).
Heinesen forlag

Heinesen forlag er et norsk-dansk forlag som gir ut skjønnlitteratur og bøker innen kunst og kultur. Forlaget ble etablert i 2005 og utgir rundt ti titler hvert år.
Skallevold

Skallevold, tidligere også skrevet Skallevoll, er en strand og et område ved Oslofjorden på Tolvsrød i Slagen øst i Tønsberg kommune i Vestfold fylke. Stranda ligger mellom Karlsvik, med Karlsvika Friområde, i nord og Ringshaugstranda i sør, ca. 7 km fra Tønsberg sentrum. Den har for det meste sandgrunn, og er relativt langgrunn. En molo gjør det lettere å komme seg til dypere vann for bading. På Skallevold ligger også en campingplass og lekeplass.
Totlandsveien

Totlandsveien er en vei fra Ulsmåg til Totland og Riple i Fana bydel i Bergen kommune. Veien går sørøstover fra Hardangerveien til Riple. Veien er i overkant av 7 km lang og store deler av veien er en del av fylkesvei 183, samt en liten del av fylkesvei 184. Bilveien stopper ved Riple, men Totlandsvegen holder frem som grusvei/skogsvei over Ytstefjellet til Bontveitveien ved Grimseid. 
Veien passerer gjennom Ulsmåg, Kirkebirkeland, Myrdal, Ljosvold, Fjellbirkeland, Nedre og Øvre Totland og Riple. Navnet ble vedtatt i 1947 og er kalt opp etter Totlandsgårdene. Området ved Totland og Riple er et mye nyttet hytteområde med skiterreng. 
Langs veien ligger Ulsmåg skole og Riple skole.
Det kommer en dag

Falsk NS-utgave

For å bekjempe motstandsbevegelsen og den illegale pressa benyttet Gestapo og statspolitiet falske «illegale aviser». De ble laget for å skape forvirring og splid i motstanden, eller som rene provokasjoner for å nøste opp motstandsbevegelsen og de illegale avisene. Sensommeren 1941 sendte NS sitt propagandaapparat også ut en falsk utgave av Det kommer en dag.
Kirishitan Yashiki

Kirishitan Yashiki (japansk: 切支丹屋敷, «kristenanlegget»), i den japanske hovedstad Edo (nå Tokyo), var etter landinnstengningen 1635/1639 et fengsel for de kristne misjonærer som til tross for forbudet hadde trådt i land i Japan.
Vestsida skole

Vestsida skole er en fådelt barneskole i Ringelia i Søndre Land kommune på vestsiden av Randsfjorden.
Skolen har ca. 16 elever fordelt på 3 klasser, som dekker 1. til 7. trinn. Rektor er Anne Lillengen.
Den 2. februar 2010 brant halve skolen ned, men brannvesenet klarte å foreta en kontrollert nedbrenning av denne delen av skolen slik at hovedfløyen slapp unna alvorlige brann eller røykskader.
Porno (Erik og Kriss)

Porno er den første singlen fra Erik og Kriss sitt album Tabu. 
Den ble sluppet i 2008, og fikk totalt fire uker på VG-lista med en sjetteplass som høyeste plassering.
Sølensjøen

Fiske

I 1913 ble det gjort et funn ved Sølensjøen. Det viste seg å bestå av en fullstendig begravelse med veidemannsutrustning og en garnfløtt, og den ble datert til det 10. århundre. Dette viser at det alt for 1000 år siden ble drevet fiske her. Opprinnelig var det åtte gårder som hadde fiskerett. Den økende bruksdelingen på slutten av 1700-tallet og begynnelsen av 1800-tallet førte til stadig flere brudd på fiskereglene. I 1869 ble det derfor tinglyst en ny kontrakt for røyefisket, der de samme gårdene fikk 20 hellotter på deling. Størrelsen på gårdene avgjorde antall lotter som hver gård fikk tildelt.  
Sølensjøen er særlig kjent for høstfisket etter sik, røye og lake. Sikfangsten alene utgjør ca. 18–20 tonn i året, som i dag for det meste går til foredling, bl.a. til rakfisk, på anlegg i Elgå i Engerdal. Av særlig betydning er Fiskevollen, Norges største innlandsfiskevær med omkring 37 naust og flere andre bevaringsverdige hus i klynge. 
Fisket i Sølensjøen har tradisjonelt vært drevet av gårdbrukere fra grenda Bergset i Øvre Rendal. (De andre grendene i Øvre Rendal har har tilsvarende tradisjonelt fiske i andre vatn i regionen: Elvålsgrenda har Elvålsvollen ved Isteren, og Undsetgrenda har Buvika ved Femunden.) Fiskevollen ligger ca. 40 km øst for Bergset, og når man vurderer omkostningene ved reisen, transporten og ved å anlegge fiskeværet, forstår man at fisket var av stor betydningen for gårdene, både som naturalhusholdning, og gjennom at rendølene i århundrer har solgt rakfisk på bygdene lenger sør i Hedmark. 
Sørvest for sjøen ligger fjellet Sølen.
Stein Rønning (billedkunstner)

Kollektivmønstringer utvalg

Carnegie Art Award 2012 , Oslo, Stockholm,København, Helsinki 2012,  Referanser  Museet for Samtidskunst, Oslo 1995,  Nordic Art Charlottenborg Slott, København 1990,  Ti fra Norden  Museet for Samtidskunst, Oslo 1990,  Møte i Nord  Kunstnernes Hus, Oslo 1988,  Skulptur underveis Kunstnernes Hus, Oslo 1980

Bibliografi utvalg

Carnegie Art Award 2012  Carnegie Art Award, Stockholm 2012, Kunstakademiet i Oslo 1909 – 2009  Aschehoug Forlag 2009, Stein Rønning  Arthub Publisher 2009, Norsk Kunstårbok 2008  Pax Forlag 2008, Brand – Bø-Rygg - Rønning  K.A.Forlag  2007,Tidens Øye Stenersen Forlag 2001,  International Triennal of Small Sculpture. Slovenia 2001, Groth, Bjørgeengen, Skjerve, Rønning  Sørlandets Kunstmuseum/Rogaland kunstmuseum 2000,  Modernismen I kunsthistorien fra 1870 – 1990-årene Gyldendal Norge 1998,  Referanser  Museet for Samtidskunst 1995,  Nordic Art  København 1990,  Møte i Nord  Kunstnernes Hus 1989, Flash Art No 157 1991, Terskel 2  Museet for Samtidskunst Oslo 1990.

Offentlige innkjøp utvalg

Statens Konstråd Stockholm, Nordnorsk Kunstmuseum Tromsø, Rogaland Kunstmuseum Stavanger, Nordjyllands Kunstmuseum Ålborg, Museet for Samtidskunst Oslo, Sørlandets Kunstmuseum Kristiansand.
Sonia Sotomayor

Karriere

Sotomayor er født i sørlige Bronx i New York. Hun er datter av far og mor innflyttet fra henholdsvis San Juan og Lajas i det spansktalende amerikanske territoriet Puerto Rico. Hun er utdannet ved Princeton og Yale. Sin gjerning som føderal dommer innledet hun i New York City i 1992 etter å ha blitt nominert av George Bush. Seks år etter ble hun den første kvinne av puertoricansk bakgrunn til å bli dommer i en føderal kretsdomstol etter å ha blitt nominert av Bill Clinton og approbert av senatet 2. oktober 1998.
Svømming under VM i svømming 2013 – 200 meter brystsvømming menn

Semifinaler

Semifinalene ble avholdt kl 18.54.
Prinsesse Ragnhild Kyst

Prinsesse Ragnhild Kyst er en kyststrekning i Dronning Maud Land i Antarktis, beliggende mellom Sedovodden og bunnen av Vestvika på vestsiden av Riiser-Larsenhalvøya og oppkalt etter prinsesse Ragnhild. Prinsesse Ragnhild Kyst grenser til Prinsesse Astrid Kyst i vest og Prins Harald Kyst i øst.
Kystlandet ble utforsket av den fjerde Norvegia-ekspedisjonen i 1931 da Hjalmar Riiser-Larsen og Nils Larsen utforsket landet fra fly. Kysten ble senere navngitt etter medlemmer av den norske kongefamilien.
Fram til 1973 ble utstrekningen av Prinsesse Ragnhild Kyst definert som mellom 20° og 34° østlig lengdegrad.
Byfornyelsen (København)

Byfornyelsen i København var en handlingsplan som ble satt i verk for å få rettet opp på de sosiale skjevheter som var oppstått i brokvarterene i København fra 1960-årene og frem til byfornyelsen ble iverksatt i 1991. Byfornyelsen pågikk frem til 2005.
Byfornyelsens mål var å heve boligstandarden i størstedelen av de gamle arbeiderboligene som ble oppført mot slutten av 1800-tallet, og de fysiske endringene omfattet derfor typisk sanitære forhold. Mens man i de foregående årtier hadde gjennomført saneringer (riving av enkelthus og kvartaler), var byfornyelse en ny tilgang til de sosiale utfordringer forbundet med de mange gamle boliger. Byfornyelsen ble blant annet foretrukket da man, i motsetning til nybygging, primært gjorde investeringene innenlands, og dermed også bidro til å styrke den danske, og særlig den københavnske økonomien i krisen på 1990-tallet.
Bare på Vesterbro omfattet byfornyelsen 29 boligblokker, noe som tilsvarer rundt 5 000 boliger med ca. 8 000 beboere, som midlertidig eller permanent fikk nye boliger.
Situasjonen omkring 1990 var at det på Vesterbro var mange hus på syv etasjer som manglet heis, noe som førte til at de øverste etasjene sto tomme. Det medførte at narkomane og alkoholikere okkuperte mange av de øverste boligene.
Per Svedberg

I riksdagen

Svedberg er medlem av kulturkomiteen, samt vara i kunstitusjonskomiteen. Svedberg har tildligere vært vara i sosialkomiteen, utdanningskomiteen, samt et sammensatt justis- og sosialutvalg.

Fylleskandalen i riksdagen

Svedberg var innblandet i en fylleskandale i forbindelse med Socialdemokraternas julebord i 2009, hvor han, etter festen og uten bukser, skal ha banket hardt på døren til en kvinnelig kollega, og kommet med kraftige seksuelle invitasjoner. Skandalen vakte oppsikt i riksdekkende medier i Sverige. Svedberg la seg flat og vedgikk hendelsene, med unntak av skrikingen med de seksuelle invitasjonene. Skandalen var av en slik karakter at gruppeleder for Socialdemokraterna, Österberg antydet at en gjentakelse kunne få konsekvenser for Svedbergs politiske framtid.

Privat

Svedberg kommer fra Norrby utenfor Hudiksvall. Han har samboer og fem barn.
Hjortevilt

Hjortevilt er en fellesbenevnelse for de jaktbare artene elg, hjort, villrein, rådyr og dåhjort.
I Norge drives jakt på alle disse for å holde bestanden innafor forsvarlig antall. Jakten foregår distriktsvis i områder kalt vald. Jakttid starter vanligvis i august, men varierer fra fylke til fylke.
Kiselgur

Kiselgur eller diatoméjord (diatomitt) er en porøs jordart som ligner på leire. Kiselgur er dannet ved at skallene av kiselalger (diatomeer) og annet kiselholdig materiale avleires som sediment.  Opprinnelig dynamitt ble fremstilt som gurdynamitt ved absorbsjon av nitroglyserin i kiselgur. På grunn av sin porøsitet og letthet anvendes kiselgur både som isolasjonsmateriale, fyllmateriale og filter. Kiselgur blir også brukt som mekanisk insektsdreper. På grunn av sin porøsitet dreper kiselgur lopper og andre insekter ved at insektene tørker ut og dør når de får kiselgur på seg.
Kiselgurfabrikken på Ims i Sandnes produserte kiselgur fra 1890-årene frem til første verdenskrig.
Kiselgur selges i dag i Norge som økologisk produkt for bekjempelse og forebygging av utøy på fjærfe.
Gutbrod

Gutbrod var en tysk produsent av biler, motorsykler og lettere landbruksmaskiner. Selskapet ble grunnlagt i Ludwigsburg av Wilhelm Gutbrod i 1926 med navnet Standard Fahrzeugfabrik GmbH. Selskapet produserte motorsykler 1925-1950 under merket Standard. I 1933 flyttet fabrikken til Feuerbach ved Stuttgart. 1933-1935 ble det også produsert biler under merket Standard Superior. I 1938 ble navnet endret til Gutbrod Motorenbau GmbH. Produksjonen av biler ble lagt ned i 1954. I senere år produseres små landbruksmaskiner som slåmaskiner og tohjulstraktorer.

Standard Superior

Dette var en liten 2-seter med strømlinjeformet karosseri. Motor var en vannkjølt 2-takter hekkmotor og bakhjulsdrift. 2 versjoner ble bygget; 400cm³/12 hk og 500 cm³/46 hk.

Gutbrod Superior

I 1949 kom «Gutbrod Superior 600» med frontmotor og forhjulsdrift. Motor var en vannavkjølt totaktsmotor på 593 cm³, utstyrt med bensininnsprøytning fra Bosch. Dette var verdens første småbil med bensininnsprøytning. Senere kom en modell på 663 cm³.  2 karosserivarianter ble laget; 2-seter og stasjonsvogn.
Det norske bilen Troll var bygd på et Gutbrod Superior-chassis.

Gutbrod Atlas

Gutbrod Atlas var en lett varebil med luftkjølt 2-takts hekkmotor og bakhjulsdrift produsert 1950-1954.
Simris

Simris er et tettsted i Simrishamn kommune i Skåne län i Sverige. I 2010 hadde tettstedet 211 innbyggere.